laion/Wikipedia-Exotic huggingface dataset:
ג'ון האוקסוורת'

סר ג'ון לדלי אינגליז האוקסוורת' (באנגלית: Sir John Ledlie Inglis Hawkesworth; 19 בפברואר 1893 – 3 ביוני 1945) היה לוטננט גנרל בצבא בריטניה, אשר פיקד על כוחות במהלך מלחמת העולם השנייה. האוקסוורת' נולד ב-19 בפברואר 1893 בנט ביז, קמברלנד, והתחנך בבית הספר בעיירה, שם הצטיין כשחקן רוגבי, ולאחר מכן למד היסטוריה מודרנית באוניברסיטת אוקספורד. ב-23 בינואר 1914 הוא הצטרף כלוטננט משנה לרגימנט מזרח יורקשייר, ולחם עמו במהלך מלחמת העולם הראשונה, כחלק מהחטיבה ה-18 במסגרת הדיוויזיה ה-6, ולאחר מכן כחלק מהחטיבה ה-64 במסגרת הדיוויזיה ה-21. ביום הראשון של הקרב על הסום הוא היה אחד מהקצינים היחידים בגדודו שלא נפגע בקרבות. על פעולותיו בקרבות הוא עוטר בעיטורי מסדר האימפריה הבריטית, צלב המלחמה הצרפתי וצלב המלחמה הבלגי. לאחר המלחמה מילא האוקסוורת' תפקידי פיקוד ומטה, ובכלל זה שימש כקצין אג"ם של החטיבה ה-15 בין השנים 1930–1932, וסגן עוזר המשנה הכללי במטה פיקוד הצפון עד 1934. בשנת 1937 הוא הועלה לדרגת לוטננט קולונל, ומונה למפקד גדוד 2, רגימנט מזרח יורקשייר, עמו לחם במהלך המרד הערבי הגדול. באוקטובר 1939 מונה האוקסוורת' למפקד החטיבה ה-12, שהייתה חלק מהדיוויזיה ה-4, ולחם עמה במהלך המערכה על צרפת, ולאחר מכן נסוג עמה לבריטניה במבצע דינמו. במרץ 1942 הוא מונה למפקד הדיוויזיה ה-4, ופיקד עליה במהלך מבצע לפיד והמערכה בתוניסיה כחלק מהקורפוס ה-9. בסוף אוגוסט 1943 הוא מונה למפקד הדיוויזיה ה-46, ופיקד עליה במהלך פלישת בעלות הברית לאיטליה ובמהלך קרב מונטה קאסינו. במאי 1944 הוא מונה לזמן קצר כמפקד הדיוויזיה ה-1, ולאחר מכן חזר לפקד על הדיוויזיה ה-46. בנובמבר 1944 הוא מונה למפקד הקורפוס ה-10, ופיקד עליו במהלך מתקפת האביב של בעלות הברית בצפון איטליה אשר הביאה לסיום המלחמה בזירה האיטלקית. עם סיום המלחמה הוחזרו חיילי הקורפוס לבריטניה והקורפוס פורק, אולם בדרך לבריטניה נפטר האוקסוורת' בגיברלטר כתוצאה מהתקף לב. מדיה וקבצים בנושא ג'ון האוקסוורת' בוויקישיתוף ג'ון האוקסוורת', באתר "Find a Grave" (באנגלית)
המרכז המזרחי לתקשורת חלל רחוקה

המרכז המזרחי לתקשורת חלל רחוקה (ברוסית: Восточный центр дальней космической связи, היחידה הצבאית 14038) הוקם בשנת 1965 כתוצאה מהעברת החלק הרדיו-אלקטרוני של כוחות החלל הצבאיים (שנוצרו שוב ב-1957) באזור הכפר גליונקי, פרימוריה, רוסיה, 30 ק"מ מערבית לעיר אוסוריסק. מטרת הקמת המרכז הוא שימוש ברשת הבקרה של חלליות אזרחיות וצבאיות כחלק של רשת החלל העמוק הרוסית. בשנת 1971, על בסיס המתחם שהוקם עם רדיו-טלסקופ בקוטר 35 מטר, נוצר המרכז המזרחי לתקשורת חלל רחוקה. אנשי המרכז השתתפו בתוכניות חלל, כולל בחללית ווסטוק, ווסחוד, סויוז, קוסמוס, לונה, פרוב, לונוחוד ואחרים. המכשיר העיקרי של המרכז הוא טלסקופ רדיו מדגם P-2500, שהוזמן בשנת 1984. אנשי המרכז השתתפו בתוכניות חלל, כולל החללית ווסטוק, ווסחוד, סויוז, קוסמוס, לונה, פרוב, לונוחוד ופובוס-גרונט, המרכז היה אמון על העבודה על תוכנית Vega - תקשורת עם חלליות במסלוליה של ונוס. עבודה על התוכנית "ונוס". בשנת 1991, במסגרת הסכם עם סוכנות החלל היפנית ונאס"א, בוצעה מבחן לקליטת מידע טלמטרי מהחללית המרוחקת ביותר וויאג'ר 1 ו-וויאג'ר 2. לפני סיפוח קרים לרוסיה, טלסקופ רדיו זה היה הגדול ביותר ברוסיה. בשנת 2001, באמצעות אנטנת P-30S, הועברה פקודה מתחנת Kvant-P לטביעה של תחנת החלל מיר באמצעות אנטנת P-30S‏. רדיו-טלסקופ דומה מדגם RT-70 ממוקם במרכז לתקשורת חלל רחוקה ליד יבפטוריה שבחצי האי קרים ובמצפה הרדיו האסטרונומי הבינלאומי סופא באוזבקיסטן. חיל החלל הרוסי המרכז הראשי למודיעין חלל רדיו-טלסקופ מדיה וקבצים בנושא המרכז המזרחי לתקשורת חלל רחוקה בוויקישיתוף Наблюдения на станции космического слежения в Приморье «Космическое око» Приморья 44°01′28″N 131°45′26″E﻿ / ﻿44.02444°N 131.75722°E﻿ / 44.02444; 131.75722
קרחון קול

קול קרחון (באנגלית: Cole Glacier) הוא קרחון בדרום ארץ גרהאם, שבאנטארקטיקה. הקרחון ממוקם בצידה המזרחי של רמת גודפרי. הקרחון זורם לכיוון צפון - צפון-מזרח ונשפך אל אזור טראפיק סירקל. הקרחון התגלה בשנת 1940 על ידי השירות האנטארקטי של ארצות הברית. הקרחון נסקר באופן גס בשנת 1958 על ידי סקר שטחי חסות איי פוקלנד. השירות האנטארקטי של ארצות הברית שגילה את הקרחון, לא נתן לו שם. שמו של הקרחון ניתן לו על ידי הוועדה המייעצת לשמות אנטארקטיים של בריטניה. הקרחון נקרא על שמו של הומפריי קול (Humfray Cole), יצרן מכשירי ניווט בתקופת אליזבת הראשונה. קול היה חלוץ בתכנון מכשירי ניווט ניידים, וצייד את משלחותיו של מרטין פרובישר. השם ניתן לקרחון זה, בדומה לאתרים נוספים באזור הקרויים על שם חלוצים בתחום הניווט. • Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, Coastal-Change and Glaciological Map of the Larsen Ice Shelf Area, Antarctica: 1940–2005, USGS קרחון קול באתר הסקר הגאולוגי של ארצות הברית קרחון קול באתר הגאזט האנטארקטי של ממשלת אוסטרליה קרחון קול באתר הגאזט האנטארקטי המשווה SCAR של ממשלת אוסטרליה קרחון קול באתר mindat גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי על גילוי הקרחון, מיפויו ומקור שמו
גרהרד וגנר

גרהרד וגנר (בגרמנית: Gerhard Wagner ;‏ 23 בנובמבר 1898 – 26 ביוני 1987) היה קצין ימי גרמני, שסיים את הקריירה שלו כקונטר-אדמירל (אדמירל אחורי) של הצי הגרמני בגרמניה המערבית. וגנר נולד בשוורין ב-23 בנובמבר 1898, והצטרף לצי הגרמני הקיסרי ב-4 ביולי 1916. ב-1 בנובמבר 1916 הוא הוצב על אוניית המערכה SMS פרינצרגנט לואיטפולד, ולקראת סוף המלחמה הוא שירת על אוניית המערכה SMS קניג אלברט. לאחר המלחמה הוא לחם בשורות הפרייקורפס, ולאחר מכן הצטרף לרייכסמרינה. בתחילת מלחמת העולם השנייה וגנר היה נספח ימי במדריד, ספרד. "קמפיין וגנר" נקרא על שמו, ובו יוצאו מינואר עד אוגוסט 1940 300 טונות סחורות אסטרטגיות, בעיקר טונגסטן, מספרד לגרמניה לשימוש בחומרי מלחמה. לאחר ה-1 בספטמבר 1939, עם פרוץ מלחמת העולם השנייה, הועברו חלקי מטוסים לספרד. הייצוא הגרמני לספרד שגבר במהלך מלחמת האזרחים בספרד בוצע בעיקר בדרך הים. עם פרוץ מלחמת העולם השנייה ניסו בעלות הברית לחסום את סחר נתיבי הים הזה, ו"קמפיין וגנר" תוכנן לארגן ספינות סוחר גרמניות שנתקעו לאחר מכן בנמלים ספרדים כשהם מחליפים את דגליהם ועברו לבעלות חלקית של היזם הספרדי חואן מארץ'. במהלך מלחמת העולם השנייה הפך וגנר לראש המחלקה המבצעית של המטה הימי. בתום המלחמה נכח וגנר יחד עם המפקד העליון של הקריגסמרינה, הנס-גאורג פון פרידבורג, וחתם על כניעת הכוחות הגרמנים בצפון גרמניה בלינבורג ב־4 במאי 1945 למפקד הבריטי, ברנרד מונטגומרי. לאחר מכן מסר וגנר עדות ב-13 וב-14 במאי 1946 במשפטי נירנברג. וגנר היה חבר ב"צוות ההיסטורי הימי" שבסיסו בברמרהאפן, שהורכב מקבוצה של קציני חיל הים הגרמני שמונתה על ידי חיל הים האמריקני לרשום את חוויות המלחמה של כוחות חיל הים הגרמניים מנקודת מבט גרמנית. הקבוצה הוציאה דו"ח בשנת 1949 תחת הכותרת פוטנציאל לוחמה סובייטית נגד צוללות (סיכום היסטורי של פעולות הלוחמה נגד הצוללות הסובייטיות (ASW) במהלך מלחמת העולם השנייה), ובו פירוט המשימות של הצוללות הגרמניות U-18, U-19, U-20, U-23, U-24, U-576, U-752, U-986 ו- U-997 בשנים 1942 עד 1945. בשנת 1951 כתב הצוות ההיסטורי הימי וגנר מאמר שכותרתו "ביקורת על חיבורו של סגן האדמירל אברהרד וייכולד על 'ספינות שטח גרמניות - מדיניות ומבצעים במלחמת העולם השנייה' (הוכרז ב- ONI GHS / 4)". בחיל הים של גרמניה המערבית לאחר המלחמה מונה וגנר לתפקיד סגן מפקח חיל הים. הוא היה קצין הצי הראשון שמילא את תפקיד כוח המשולב של ארגון האמנה הצפון אטלנטית המפקד על כוחות הימיים הבלטיים משנת 1961 עד 1962, שכותרתו בתחילה 'מפקד כוחות חיל הים של הצפון אזור מרכז אירופה'. בתפקיד זה הוא כיהן בדרגה של סגן אדמירל. הוא נפטר באלטנקירכן ב-26 ביוני 1987 בגיל 89 שנים. מדיה וקבצים בנושא גרהרד וגנר בוויקישיתוף Leitz, Christian (1996). Economic Relations Between Nazi Germany and Franco's Spain. Clarendon Press. p. 120. ISBN 978-0-19-820645-3. Madsen, Chris (1998). The Royal Navy and German Naval Disarmament, 1942-1947. Routledge/Curzon. p. 120. ISBN 978-0-7146-4373-1. "Nuremberg Trial Proceedings Volume 13: One Hundred and Twentieth Day to the One Hundred and Twenty Nineth (sic) Day". Avalon Project, Yale Law School. נבדק ב-7 במאי 2013. {{cite web}}: (עזרה) Menzel, Thomas (בינואר 2006). "Naval Historical Team" (בגרמנית). German Federal Archives. אורכב מ-המקור ב-2012-04-25. נבדק ב-2011-10-11. {{cite web}}: (עזרה)
אברהרד קינצל

אברהרד קינצל (בגרמנית: Eberhard Kinzel;‏ 18 באוקטובר 1897 – 23 במאי 1945) היה גנרל בוורמאכט במלחמת העולם השנייה שפיקד על כוחות במלחמה. קינצל נולד ב-18 באוקטובר 1897 בברלין, שהשתייכה לאימפריה הגרמנית. ב-16 באוקטובר 1914 התגייס יאהר לצבא הקיסרות הגרמנית, והצטרף לרגימנט הרגלים ה-20, עמו לחם במהלך מלחמת העולם הראשונה. על פעולותיו במהלך המלחמה עוטר קינצל בצלב הברזל דרגה ראשונה ושנייה. לאחר המלחמה נותר קינצל לשרת ברייכסווהר, וב-1 בפברואר 1939 הועלה לדרגת אוברסט לוטננט. עם פרוץ המלחמה מילא קינצל תפקידי מטה במדור "פרדה הייר אוסט", FHO או צבאות זרים במזרח, עד לאביב 1942 כאשר הוחלף על ידי ריינהרד גהלן. ה-FHO הכין מפות מצבים של ברית המועצות, פולין, סקנדינביה והבלקן; והרכיב מידע על יריבים פוטנציאליים. ב-1 בפברואר 1941 הוא הועלה לדרגת אוברסט, וב-2 ביוני 1942 הוא מונה לראש מטה הקורפוס ה-29, ועל פעולותיו בקרבות הוא עוטר ב-22 בדצמבר אותה שנה בעיטור צלב האבירים של צלב הברזל. ב-1 בינואר 1943 הוא הועלה לדרגת גנרל מיור, וב-22 בינואר הוא מונה לראש מטה קבוצת ארמיות צפון. ב-1 בספטמבר 1943 הוא הועלה לדרגת גנרל לוטננט, ובאוגוסט 1944 הוא מונה למפקד דיוויזיית הפולקסגרנדיר ה-570, שהפכה באוקטובר אותה שנה לדיוויזיית הפולקסגרנדיר ה-337. ב-28 במרץ 1945 הוא מונה לראש מטה קבוצת ארמיות ויסלה, וב-20 באפריל הוא הועלה לדרגת גנרל חיל הרגלים. ב-22 באפריל הוא מונה לראש מטהו של קרל דניץ, וככזה היה חלק מהמשלחת שהשתתפה במשא ומתן על הכניעה הגרמנית בלינבורג עם פילדמרשל מונטגומרי ב-4 במאי 1945. קינזל, יחד עם חברתו אריקה פון אשוף, התאבדו ב-23 במאי 1945. אחותו של קינצל הייתה נשואה לאדמירל פרידריך ליצו, ואילו אחיינו היה גינתר ליצו, טייס קרב ואלוף הפלות בלופטוואפה. מדיה וקבצים בנושא אברהרד קינצל בוויקישיתוף Höhne & Zolling 1972, p. 10. More 2013, p. 181.
אלפין MS8 סטרימליינר

אלפין MS8 סטרימליינר (באנגלית: Elfin MS8 Streamliner) היא מכונית ספורט בתצורת רודסטר מתוצרת "Elfin Sports Cars" (אנ') האוסטרלית אשר מיוצרת משנת 2006. דגם "אלפין MS8 סטרימליינר" הוצג לראשונה בתערוכת המכוניות הבינלאומית האוסטרלית במלבורן ("Australian International Motor Show" (אנ')) בשנת 2004. מכונית דו-מושבית פתוחה. מנוע קדמי. מנוע בנזין - 5.7 ליטר. סוג הנעה: הנעה אחורית. דיפרנציאל מוגבל החלקה (Limited-slip differential (LSD)). בלמים: 4 בלמי דיסק מחוררים ומאווררים. קדמי: דיסקים 32X343 מ"מ (13.5 אינץ'), אחורי: דיסקים 18X315 מ"מ (12.4 אינץ') עם בלם יד. תאוצה בין 0–100 קמ"ש היא 5.3 שניות. מערכת בקרת משיכה. ABS. בקרת שיוט. גרסת מכונית מרוץ: מושב לנהג בלבד, ביולי 2006 מחיר הדגם עמד על 119,990 דולר. "Clubman": דו-מושבית, ביולי 2006 מחיר הדגם עמד על 98,990 דולר. "אלפין MS8 סטרימליינר" "אלפין MS8 סטרימליינר" "אלפין MS8 סטרימליינר" - מבט לתא הנהג "אלפין MS8 סטרימליינר" "אלפין MS8 סטרימליינר" "אלפין MS8 סטרימליינר" אלפין MR5 אלפין סוג 3 קלאבמן אלפין MS8 קלאבמן (אנ') מדיה וקבצים בנושא אלפין MS8 סטרימליינר בוויקישיתוף "אלפין MS8 סטרימליינר" - וידאו (Video of Elfin Clubman and Streamliner MS8s) אלפין MS8 סטרימליינר, סרטון באתר יוטיוב אלפין מכוניות ספורט shannons.com.au/library/events/ELFIN.PDF אלפין - מכוניות ספורט elfinheritage.com.au "אלפין MS8 סטרימליינר" web.archive.org/web/20071210030953 "אלפין MS8 סטרימליינר" supercars.net/blog/2007-elfin-ms8-streamliner פטר ברוק נוהג ב-"אלפין MS8 סטרימליינר" whichcar.com.au/features/peter-brock-drifts-elfin-ms8-streamliner
אטימולוגיקון מגה

אטימולוגיקון מגה (ביוונית: Ἐτυμολογικὸν Μέγα; בלטינית: Etymologicum Magnum, אטימולוגיקום מאגנום; בעברית: המילון האטימולוגי הגדול) הוא שמה המסורתי של אנציקלופדיה לקסיקלית ביוונית, שחוברה בקונסטנטינופול על ידי לקסיקוגרף לא ידוע בסביבות שנת 1150 לספירה. זהו הלקסיקון הביזנטי הגדול ביותר והוא עושה שימוש במספר רב של חיבורים דקדוקיים, לקסיקליים ורטוריים מוקדמים יותר. מקורותיו העיקריים של הלקסיקון היו שני חיבורי "אטימולוגיקה" (etymologica) קודמים: זה המכונה אטימולוגיקום גנוינום (אנ') והאטימולוגיקום גודיאנום (Etymologicum Gudianum). מקורות אחרים כוללים את סטפנוס מביזנטיון, את הקיצור (אפיטומה) של דיוגנינוס (אנ'), את מה שמכונה לקסיקון Αἱμωδεῖν (היימודאין), את החיבור Ἀπορίαι καὶ λύσεις (אפוריאי קאי לוסאיס) של אולוגיוס, את החיבור Epimerismi ad Psalmos של גאורגיוס כוירובוסקוס (אנ'), את האטימולוגיקון של אוריון מתבאי (אנ'), ואוספים של סכוליה (פרשנויות ליצירות). מחבר האטימולוגיקון מגה לא רק אסף והעתיק, אלא מיזג, ארגן מחדש, הגדיל ושינה בחופשיות את חומר המקור שלו, ליצירת חיבור חדש ומיוחד. המהדורה המודפסת הראשונה של האטימולוגיקון מגה יצאה לאור על ידי זכריאס קליירגס (אנ') וניקולאוס בלסטוס (אנ') תחת חסותה של אנה נוטראס (אנ') בוונציה בשנת 1499. הגופן עוצב ונחתך על ידי קליירגיס, על פי דגם כתב ידו שלו. האותיות הראשונות המעוצבות והאיורים בראש הפרקים מקושטים בתבנית על עיטורי מסורת כתב היד הביזנטי, וגבולות חיתוך העץ כוללים עיצובים ערבסקיים מפורטים, בדרך כלל בצבע לבן על אדום, אך גם לבן על זהב. העיטורים במהדורת קליירגס השפיעו רבות על הדפוס, במיוחד על ספרים ליטורגיים יווניים. המהדורה השלמה האחרונה היא מאת תומאס גייספורד (אנ') (אוקספורד 1848). מהדורה חדשה (שלא הושלמה) נמצאת בהכנה על ידי פ. לסר (F. Lasserre) ונ. ליוודרס (N. Livadaras), תחת הכותרת Etymologicum Magnum Auctum. Philip. Rance, The Etymologicum Magnum and the “Fragment of Urbicius”, Greek, Roman and Byzantine Studies 47 (2007): pp. 193-224 מדיה וקבצים בנושא אטימולוגיקון מגה בוויקישיתוף Etymologicon magnum seu magnum grammaticae penu, Friderici Sylburgii (ed.), 1816 Etymologicon magnum, Thomas Gaisford (ed.), 1848
טרמינל (משחק)

"טרמינל" או בשמו הלועזי NimX הוא משחק חשיבה אלקטרוני המשווק בישראל על ידי "קודקוד". הטרמינל הוא לוח בגודל כף יד ובו 25 נוריות. בתחילת כל משחק נדלקות על הלוח נקודות אור. כל שחקן מתבקש לכבות בתורו מספר נקודות רציפות לאורך שורה, עמודה או אלכסון על ידי לחיצה קלה. השחקן שמכבה את הנורית האחרונה מפסיד. אפשר לשחק בזוג ואפשר לבד נגד המחשב. מחשב המשחק 'לומד' את המשחק יחד עם השחקן ומתאים את רמתו אליו. המשחק במחשב ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
Mad Love (אלבום של ג'וג'ו)

Mad Love (בעברית: אהבה מטורפת) הוא אלבום האולפן השלישי של הזמרת-יוצרת האמריקאית ג'וג'ו. האלבום יצא לאור ב-14 באוקטובר 2016 על ידי חברת התקליטים אטלנטיק רקורדס. מתוך האלבום יצאו שני סינגלים. האלבום הגיע למקום השני במצעד האלבומים הדיגיטליים של בילבורד. מידע על האלבום Mad Love באתר MusicBrainz מידע על האלבום Mad Love באתר AllMusic גריי הוקן, אוסקר הולטר, מייק קינטיש, מאט פרידמן, אוסקר הולטר Mad Love, discogs (באנגלית) JoJo, Billboard
חיל החלל

האם התכוונתם ל... חיל החלל הרוסי – סוכנות החלל הצבאית הרוסית, הפועלת כחלק מכוחות האוויר והחלל של רוסיה פיקוד החלל של חיל האוויר של ארצות הברית – פיקוד לוויינים וסייבר כוח החלל של ארצות הברית – חיל החלל האמריקאי חיל החלל (סדרת טלוויזיה) – סדרת טלוויזיה אמריקאית קומית חיל האוויר והחלל של משמרות המהפכה האסלאמית חיל האוויר הישראלי – ששמו המלא הוא "זרוע הָאוויר והֶחלל"
The High Road

The High Road (בעברית: הדרך הגבוהה) הוא אלבום האולפן השני של הזמרת-יוצרת האמריקאית ג'וג'ו. האלבום יצא לאור ב-17 באוקטובר 2006. מתוך האלבום יצאו שלושה סינגלים. האלבום הגיע למקום השלישי במצעד הבילבורד 200. המהדורה המחודשת הוקלטה מחדש בשנת 2018. מידע על האלבום The High Road באתר MusicBrainz מידע על האלבום The High Road באתר AllMusic האלבום The High Road באתר Discogs The High Roadֻ, discogs (באנגלית) JoJo, Billboard Gold & Platinum, RIAA (באנגלית) Ask Billboard, Billboard, ‏2006-12-29 "British album certifications – Jo Jo – High Road". British Phonographic Industry. June 8, 2007. Retrieved January 15, 2016. Select albums in the Format field. Select Gold in the Certification field. Type High Road in the "Search BPI Awards" field and then press Enter. Gold/Platinum, Music Canada (באנגלית)
JoJo (אלבום)

JoJo (בעברית: ג'וג'ו) הוא אלבום הבכורה של הזמרת-יוצרת האמריקאית ג'וג'ו. האלבום יצא לאור ב-22 ביוני 2004. מתוך האלבום יצאו שלושה סינגל, כשהבולט מתוכם הוא "Leave (Get Out)", אשר הפך ללהיט בינלאומי. האלבום הגיע למקום הרביעי במצעד הבילבורד 200. המהדורה המחודשת הוקלטה מחדש בשנת 2018. מידע על האלבום JoJo באתר MusicBrainz מידע על האלבום JoJo באתר AllMusic האלבום JoJo באתר Discogs JoJo, discogs (באנגלית) JoJo, Billboard JoJo, Billboard Gold & Platinum, RIAA (באנגלית) "British album certifications – JoJo – JoJo". British Phonographic Industry. November 5, 2004. Retrieved January 23, 2016. Select albums in the Format field. Select Gold in the Certification field. Type JoJo in the "Search BPI Awards" field and then press Enter. Datenbank: BVMI, www.musikindustrie.de Gold/Platinum, Music Canada (באנגלית)
הדיוויזיה השלישית (הממלכה המאוחדת)

הדיוויזיה השלישית של הצבא הבריטי (3rd (United Kingdom) Division) היא דיוויזיה בריטית אשר לחמה במלחמות השונות של בריטניה מתחילת המאה ה-19. הדיוויזיה הוקמה על ידי ארתור ולסלי, הדוכס הראשון מוולינגטון במהלך מלחמת חצי האי, ובראשה עמד תומאס פיקטון. במהלך מאה הימים לחמה הדיוויזיה כנגד צבאו של נפוליאון תחת פיקודו של צ'ארלס, רוזן אלטן, והשתתפה בקרב קאטר ברה ובקרב ווטרלו. הדיוויזיה השתתפה במלחמת קרים, ובכלל זה במצור על סבסטופול, תחת פיקודו של ריצ'רד אנגלנד. הדיוויזיה לחמה במלחמת הבורים השנייה תחת פיקודו של ויליאם פורבס גטאקרה, והייתה חלק מהקורפוס ה-1. הדיוויזיה בפיקודו של הוברט המילטון הייתה אחת מהדיוויזיות הראשונות שנשלחו לצרפת במסגרת חיל המשלוח הבריטי, ולחמה בקרב מונס כחלק מהקורפוס ה-2. הדיוויזיה לחמה בקרבות השונים של המלחמה, ובכלל זה בקרב איפר הראשון, הקרב על הסום, קרב אראס, מתקפת האביב ומתקפת מאה הימים. לאחר המלחמה הוצבה הדיוויזיה כחלק מפיקוד דרום, ובשנת 1939 מונה ברנרד מונטגומרי למפקד הדיוויזיה. עם פרוץ מלחמת העולם השנייה נשלחה הדיוויזיה לצרפת, שם לחמה בגבורה במהלך המערכה על צרפת ועל ארצות השפלה, ואף היוותה את המשמר העורפי במהלך הנסיגה מדנקרק. לאחר מכן נותרה הדיוויזיה בבריטניה על מנת להגן מפני פלישה גרמנית, ולאחר מכן התאמנה לקראת הפלישה לצרפת. ב-6 ביוני 1944 נחתה הדיוויזיה בפיקודו של טום רני בחוף סורד, ולאחר מכן לחמה בקרב על קן, קרב פאלז ובקרבות בגרמניה עד סוף המלחמה. בשנת 1951 הוצבה הדיוויזיה באזור תעלת סואץ, תחת פיקודו של יו צ'ארלס סטוקוול, ובשנת 1976 הפכה לדיוויזיית שריון. בשנת 1992 הפכה הדיוויזיה לדיוויזיה ממוכנת, ובשנת 1995 נשלחו חלק מיחידותיה לבוסניה והרצגובינה. ביולי 2003 נשלחה הדיוויזיה לעיראק להחליף את כוחות הדיוויזיה המשוריינת הראשונה, ובשנת 2015 הפכה הדיוויזיה לדיוויזיית חי"ר כחלק מהרפורמות של צבא 2020. צוות קרב חטיבת התקיפה וסיור העומק הראשונה צוות קרב חטיבת השריון ה-12 צוות קרב חטיבת השריון ה-20 חטיבת הלוגיסטיקה ה-101 צוות ההגנה האווירית השביעי צוות ההנדסה ה-25 מדיה וקבצים בנושא הדיוויזיה השלישית בוויקישיתוף הדיוויזיה השלישית, ברשת החברתית אקס (טוויטר) הדיוויזיה ה-3 באתר הצבא הבריטי
גביע המדינה בכדורגל נשים 2010/2011

גביע המדינה בכדורגל נשים לעונת 2010/2011 היא התחרות ה-13 מאז היווסדה. משחקי התחרות החלו ב-7 בדצמבר 2010 ומשחק הגמר נערך ב-13 באפריל 2011 והסתיים בניצחון של אס"א תל אביב על מכבי חולון בדרך לזכייה ראשונה בתואר. בעונה זו הוקמה ליגת נשים שנייה עבורה התקיימה תחרות גביע נפרדת. למרות זאת, 4 מקבוצות הליגה השנייה הצטרפו ל-8 קבוצות מליגת נשים ראשונה והשתתפו בתחרות. הקבוצה היחידה שלא השתתפה בתחרות בעונה זו הייתה מכבי כישרונות חדרה ב' מהליגה השנייה. לפי תקנון התחרות, בעונה זו התקיימו 4 סיבובים כשבסיבוב הראשון לקחו חלק 8 קבוצות מתוך כלל הקבוצות שהשתתפו בתחרות. 4 קבוצות העפילו באופן אוטומטי לרבע הגמר. הסיבוב הראשון בתחרות היה למעשה שמינית הגמר. בסיבוב זה השתתפו 8 קבוצות. אל 4 העולות משמינית הגמר הצטרפו 4 קבוצות שעלו בהגרלה לשלב זה. משחקי חצי הגמר התקיימו בהצגה כפולה ב-5 באפריל באצטדיון נס ציונה. עונת 2010/2011 בליגת כדורגל נשים ראשונה עונת 2010/2011 בגביע המדינה בכדורגל נשים, באתר ההתאחדות לכדורגל בישראל אס"א ת"א זכתה בגביע המדינה לנשים, באתר ההתאחדות לכדורגל בישראל נשים: אס"א ת"א וחולון ייפגשו בגמר הגביע, באתר ynet, 5 באפריל 2011 אורן אהרוני, הגמר שלא שמעתם עליו: כדורגל נשים בעלטה, באתר ynet, 13 באפריל 2011 לי נוף, ‏הערב: דאבל של אס"א או סנסציה תוצרת חולון, באתר ONE‏, 13 באפריל 2011 אס"א זכתה בדאבל אחרי 2:3 על חולון בגמר הגביע, באתר ONE‏, 13 באפריל 2011 יש דאבל: אס"א ת"א זכתה בגביע המדינה לנשים, באתר ynet, 13 באפריל 2011
פיקוד החלל (צרפת)

פיקוד החלל (בצרפתית: Commandement de l'Espace, בראשי תיבות: CdE) הוא גוף של כוחות הצבא הצרפתיים, העוסק בענייני חלל. פיקוד החלל הוא מרכיב פנימי של חיל האוויר הצרפתי שהוקם בשנת 2019, על בסיס פיקוד החלל המשולב שהוקם לראשונה בשנת 2010. בהקמת פיקוד החלל ראש מטה הכוחות המזוינים ייעד לו תפקידי לוחמת חלל, תחת פיקוחו של סגן ראש המבצעים. פיקוד החלל: תורם למדיניות החלל הלאומית, בתיאום עם המנכ"ל ליחסים אסטרטגיים בינלאומיים (DGRIS); תורם למבצעים בתיאום עם מפעילים צבאיים: פיקוד ההגנה האווירית והתפעול האווירי (CDAOA), המינהל המשותף לרשתות תשתיות ומערכות מידע להגנה (DIRISI) ומודיעין צבאי (DRM); אחראי על תיאום הגדרת הנחיות לשימוש ביכולות החלל הצרפתיות העומדות לרשות הצבא; מעצב את העתיד על ידי איחוד צרכים מבצעיים ומשתתף בפיתוח ויישום של אסטרטגיות רכישת יכולות חלל עם המינהל הכללי לחימוש (DGA) באמצעות סוכנות החלל הצרפתית: המרכז הלאומי לחקר החלל (CNES); עוסק בכל שיתוף הפעולה הצבאי האירופי, הבינלאומי והרב-צדדי בענייני מרחב החלל; מכוון את מאמצי המודעות והמוכנות בענייני לוחמת חלל. צרפת מחזיקה בכל הנכסים הצבאיים העיקריים : תצפית אדמה: לוויין Composante Spatiale Optique 2 לווייני הליוס 2 2 לווייני פליאדות לוויין מודיעין איתות; 4 לווייני ELISA תקשורת לוויינית: 2 לווייני סירקוזה 3 לווין אתנה-פידוס לוויין סיקרל 2 הפיקוד נוצר לראשונה בשנת 2010 מרשל האוויר איב ארנאוד (2010–2014) ז'אן-דניאל טסטה (2014–2017) ז'אן-פסקל ברטון (2017–2018) מישל פרידלינג (2018 – הווה) מדיה וקבצים בנושא פיקוד החלל בוויקישיתוף אתר האינטרנט הרשמי של פיקוד החלל Space Force, le côté obscur de l'espace "Hearing of the French Joint Commander for Space". SatelliteObservation.net. 5 בפברואר 2018. נבדק ב-13 באפריל 2018. {{cite news}}: (עזרה) "French Joint Space Command On Schedule to Open in July". Space News. 25 באפריל 2010. נבדק ב-13 באפריל 2018. {{cite news}}: (עזרה)
חיל התמיכה האסטרטגית של צבא השחרור העממי

חיל התמיכה האסטרטגית של צבא השחרור העממי (סינית מסורתית: 中国人民解放军战略支援部队) הוא גוף צבאי לתיאום פעילותה הצבאית של סין בתחום הסייבר, החלל והלוחמה האלקטרונית של צבא השחרור העממי של סין. החיל הוקם ב-31 בדצמבר 2015 כחלק מהגל הראשון של הרפורמה הצבאית בסין. ההודעות הראשוניות לא סיפקו פרטים רבים על החיל, אך יאנג יוג'ון ממשרד ההגנה הסיני תיאר זאת כשילוב של כל כוחות התמיכה שאוחדו לכדי חיל אחד בדצמבר 2015. פרשנים משערים שגוף זה יכלול פעולות היי-טק הכוללות פעולות במרחב הקיברנטי ולוחמה אלקטרונית, ללא תלות בגופים אחרים של הצבא. מומחה אחר, יין ז'ואו, אמר ש"המשימה העיקרית של כוח התמיכה האסטרטגית של צבא השחרור העממי היא לתת תמיכה לפעולות הלחימה כך שהצבא יוכל להשיג יתרונות אזוריים בתחום הלוחמה בחלל ובמלחמת הסייבר ולהבטיח פעולות חלקות." מבחינה תפקודית ומבנית פועל כוח התמיכה כמו חיל הטילים של צבא השחרור העממי. החיל נוצר מיחידות האחראיות על לוחמה, סייבר ולוחמה אלקטרונית במחלקת המטה הכללי לשעבר (כולל יכולות הריגול בסייבר של המחלקה השלישית לשעבר, אמצעי התמיכה האלקטרונית של המחלקה הרביעית לשעבר, ויחידות החלל שהפעילו מערכות ומשרדי סיור אווירי ותחנת לוויין), עליהם צורפו אגפים של המחלקה הפוליטית הכללית ומחלקת החימוש הכללי (כולל מתקני שיגור, טלמטריה, מעקב ובקרה וארגוני מחקר ופיתוח). על פי ההערכה, יש לפחות 5 מחלקות, אם כי קיים ויכוח בפרשנויות המערב על קיומה של מחלקה שישית אפשרית לציוד חלל. כוח החלל של ארצות הברית המרכז לתקשורת חלל רחוקה חיל החלל הרוסי אתר האינטרנט הרשמי של חיל התמיכה האסטרטגית של צבא השחרור העממי (באנגלית) PLA Aerospace Power: A Primer on Trends in China’s Military Air, Space, and Missile Forces Air University PLA Strategic Support Force: The 'Information Umbrella' for China's Military The Diplomat 1 April 2017 The Strategic Support Force: Update and Overview Jamestown Foundation China Brief Volume: 16 Issue: 19 "China Takes Bold Steps Toward Military Reform" (11 January 2016) Costello, John; McReynolds, Joe (2018). China's Strategic Support Force: A Force for a New Era. Washington, DC: National Defense University Press. נבדק ב-19 באפריל 2019. {{cite book}}: (עזרה) Mattis, Peter (3 במרץ 2017). "China Reorients Strategic Military Intelligence" (PDF). Jane's Intelligence Review. נבדק ב-18 בינואר 2020. {{cite web}}: (עזרה) Expert: PLA Strategic Support Force a key force to win wars Hacking Diplomatic Cables Is Expected. Exposing Them Is Not PLA Strategic Support Force: The 'Information Umbrella' for China's Military The Diplomat 1 April 2017